kardosdrur/scandi-wiki huggingface dataset:
Ring 1 (Aalborg)

Ring 1 ofte benævnt O1 er en ca. 3,8 km indre ringvej  der går rundt om Aalborg C.  Vejen skal være med til at lede den tunge trafik uden om bymidten, den består af Prinsensgade, Vesterbro, Gammel Strandvej, Strandvejen, Slotspladsen, Nyhavnsgade, Karolinelundvej, Jyllandsgade, og ender til sidst i Prinsensgade igen.

Vejen starter i Prinsensgade og føres mod vest. Den forsætter derefter som sekundærrute 180 Vesterbro, hvorfra der er forbindelse til Nørresundby og Mariendals Mølle Motorvejen mod E45 der går mod Aarhus. Vejen forsætter videre som Toldgade, Strandvejen, Slotspladsen og Nyhavnsgade, hvorfra den forsætter mod syd. Den forsætter derefter ned af Karolinelundvej, Jyllandsgade, og ender til sidst i Prinsensgade igen..

Kilder 

Gader i Aalborg
Ringveje i Danmark
Dong Fang Zhi Xing

Dong Fang Zhi Xing (kinesisk: 东方之星) var navnet på et kinesisk flod-krydstogtskib, som sank i Yangtze-floden 1. juni 2015 ved 21.30-tiden lokal tid med 456 personer ombord, overvejende ældre krydstogtsgæster. Kun 14 overlevede, heriblandt kaptajnen og maskinmesteren.

Skibet var bygget i 1994 i Chongqing og blev benyttet i fjordsejling mellem Nanjing og Chongqing.

Referencer 

Skibskatastrofer
Transport i Kina
Begivenheder i 2015
7 Wonders

7 Wonders er et brætspil, designet af Antoine Bauza. Spillet er et økonomisk simulationsspil (civilisationsbygningsspil) med kort, og blev udgivet i 2010. Spillet er for tre til syv spillere, men kan spilles af to, med lidt ændrede regler. I 2011 fik spillet den nyindstiftede Kennerspiel des Jahres ved årets Spiel des Jahres-uddeling.

Tema og spilforløb 
Spillets tema er bygningen af verdens syv underværker. Spillet er inddelt i tre runder, kaldet tidsaldre. I hver tidsalder får hver spiller syv kort, der symboliserer ressourcer, teknologier, bygningsværker osv. Af disse syv kort spiller man det ene, mens de resterende gives videre til sidemanden, og så fremdeles. Alle spiller samtidig, så spillet varer i alt kun 30-40 minutter.

Der er kommet fire egentlige udvidelser og et antal promo-udvidelser.

Eksterne henvisninger 

 7 Wonders  på Repos Production
 Regler  (PDF; 8,0 MB) på Repos Production
 7 Wonders  på Luding (tysk)
 7 Wonders på BoardGameGeek (engelsk)

Brætspil
Bezirk (DDR)

Bezirk var fra 1952 til 1990 betegnelsen for DDR's forvaltningsenheder. Disse distrikter blev skabt gennem en forvaltningsreform, og de havde samme opgaver som de opløste forbundslande. Der var 14 Bezirke i DDR. Dertil kom Østberlin, der fra 1961 fik tilsvarende opgaver som Bezirkene, men som ikke havde status af Bezirk.

Alle Bezirke var delt i flere landdistrikter (Landkreis) og bydistrikter (Stadtkreis).

Liste

Se også 
 Bezirk

Etableret i 1952
Tidligere subnationale enheder
Ophørt i 1990
Tysklands geografi
DDR
Ledningsejerregistret

Ledningsejerregistret (LER) er et landsdækkende register over Danmarks ledningsejere og deres interesseområder. Formålet med ledningsejerregistret er at reducere antallet af graveskader på de forsyningsledninger, som er gravet ned i jorden og havbunden. 

Ledningsejerregistret er reguleret af en lov og en bekendtgørelse. LER-loven beskriver blandt andet hvem der har pligt til at bruge LER. De konkrete regler for udleveringen af ledningsoplysninger reguleres af andre love og frivillige standarder.

Ledningsejernes oplysningspligt 

Ifølge vejlovene og det gældende standardregulativ har en ledningsejer pligt til at oplyse sine ledningers placering til vejmyndighederne. LER-loven og standardregulativet udvider oplysningspligten, så pligten også gælder over for andre ledningsejere og over for graveaktører.

Graveaktørernes forespørgselspligt 

Professionelle entreprenører og andre graveaktører har ifølge LER-loven pligt til at indhente ledningsoplysninger hos de relevante ledningsejere, før de påbegynder et gravearbejde. Ledningsejere skal besvare henvendelsen hurtigst muligt og senest fem arbejdsdage efter, at graveaktøren har lavet forespørgslen i LER systemet.

Noter

Ekstern henvisning
 Ledningsejerregistret (LER)

Danmarks registre
Forlaget Kronstork

Forlaget Kronstork blev oprettet i 2010 af Lars-Emil Woetmann og Helle Eeg. Forlaget udgiver primært ny dansk poesi, men også dramatiske tekster, noveller, romaner og oversættelser. Tidsskriftet Slagtryk  er knyttet til forlaget. Forlaget drives i dag af Lars-Emil Woetmann, Peter-Clement Woetmann og Erik Scherz Andersen. 

I 2010 udgav det generationsantologien Antologi 2010, som definerede Julie Sten-Knudsen, Rasmus Halling Nielsen, Theis Ørntoft, Olga Ravn, Zoltan Ará, Morten Chemnitz, Asta Olivia Nordenhof, Sigurd Buch Kristensen og Amalie Smith mfl. som en vigtig generation.

Kilder

Eksterne henvisninger 

 Forlagets hjemmeside 

Forlag fra Danmark
Etableret i 2010
Pinega (by)

Pinega () er en by i Arkhangelsk oblast i Rusland med  indbyggere.

Historie 

Pinega blev først nævnt i 1137 i en statut for Novgorodfyrsten Svjatoslav Olgovitj som Pinega pogost (skattedistrikt). Størstedelen af befolkningen var i det 16. århundrede frie bønder, såkaldte "sorte bønder" (Черносошные крестьяне), som betalte deres skat ikke til en lokal fyrste men direkte til den russiske stat.

Tidlig i det 17. århundrede eksisterede i pogosten var på det område af bebyggelsen Pineschski Volok (Пинежский Волок). Denne var siden år 1616 en del af Kewrolski ujesd. Med den administrative reform under Katarina den Store i 1780 blev ujesden opløst, og området blev en del af det nystiftede Vologda statholderskab. Den nystiftede Pineschski ujesd med Pinega som administrationscenter afløste Kewrolski ujesd. Som led i denne administrative reform fik pogosten Pineschski Volok stadsrettigheder og det nuværende navn Pinega. I 1796 blev byen en del af Arkhangelsk guvernement.

Befolkningen i Pinega forblev stort set beskæftiget ved landbruget i det 19. århundrede, især husdyrbrug, fiskeri og jagt spillede en rolle. Ved opførelsen af de første savværker i provinsen Arkhangelsk og den stigende efterspørgsel efter træ blev træindustrien etableret i regionen. Transporten af træet fandt sted her nedstrøms Pinega med flåder.

Allerede i begyndelsen af det 18. århundrede var Pinega en lokalitet for folk sendt eksil. Således tilbragte Vasilij Golitsyn, tsarina Sofia Alexeyevnas elsker sine sidste år her. I slutningen af det 19. århundrede var blandt andet forfatteren Alexander Serafimovich og i det tidlige 20. århundrede Kliment Vorosjilov og Aleksej Rykov forvist til Pinega for deres revolutionære aktiviteter.

I tiden under den russiske borgerkrig i 1918 blev Pinega besat af den støtteekspedition af britiske, franske og amerikanske tropper, som for en kort tid blev sendt til den nordlige del af det russiske område som en indblanding i borgerkrigen.

I 1925 mistede Pinega byen sine stadsrettigheder og havde efterfølgende status af en selo. Med opløsningen af Pineschski Ujesd i 1927 blev Pinega først del af Arkhangelsk Ujesd og 1929, som centrum for den nyoprettede Pinega Rajon, en del af den nordlige kraj. I 1937 blev rajonen indlemmet i den nyoprettede Arkhangelsk oblast. Ved en ny administrativ reform i 1959 blev Karpogory Rajon forenet med Pinega Rajon, idet Karporogy selo blev det administrative centrum for rajonen.  Fra 1960 til 1993 havde Pinega status som en bymæssig bosættelse.

Siden 1997 Pinega centrum af selskoje posselenije Pineschskoje.

Befolkningsudvikling

Referencer 

Byer i Arkhangelsk oblast
Tikhvin

Tikhvin  (, ; ) er en by i Leningrad oblast i Rusland. Den ligger 200 km øst for Sankt Petersborg og har  indbyggere.

Byen er første gang nævnt i dokumenter i 1383. I 1400- og 1500-tallet var den et vigtigt religiøst center i det nordvestlige Rusland. Tikhvin fik bystatus i 1773.

Tikhvin er internationalt kendt som fødested til komponisten Nikolaj Rimskij-Korsakov (1844–1908).

Under 2. verdenskrig blev byen erobret i november 1941 af den tyske Heeresgruppe Nord, men måtte opgives efter en måned efter sovjetiske angreb. Tikhvin markerede Heeresgruppe Nords længste fremrykning under krigen.

Referencer

Eksterne henvisninger 

 Officielt hjemmeside for Tikhvin

Byer i Leningrad oblast
Etableret i 1773
Seneskede

Seneskeden (latin: vagina synovialis) er en rørformet slimsæk omkring muskel eller muskelsene. Seneskedernes primære rolle er at styre senernes baner og forhindre at de gnider mod knogler eller det omgivende væv. Den nedsætter friktion mellem anatomiske strukturer. Ved forkert træning kan der opstå en betændelsestilstand kaldet seneskedehindebetændelse.

Bevægeapparatets anatomi
Slimsæk

En slimsæk (latin: bursa synovialis) er en væskefyldt blære, der nedsætter friktionen mellem anatomiske strukturer. Indeholder slimet væske, deraf navnet.

Bevægeapparatets anatomi
Jemtsa

Jemtsa () er en landsby i Plesetsk rajon i Arkhangelsk oblast i Rusland. Landsbyen ligger 40 kilometer nord for Plesetsk og 172 kilometer syd for Arkhangelsk. Jemtsa havde 1.067 indbyggere i 2010. Landsbyen kendes tilbage til 1384 som opholdssted under rejse fra Novgorod til Ural. Den nuværende landsby Jemtsa blev grundlagt i 1894 og fik bebyggelsesstatus i 1943.

Referencer

Eksterne henvisninger 

Byer i Arkhangelsk oblast
Traill Ø

Traill Ø er en stor ø øst for Grønland. Den blev opkaldt efter zoologen Thomas Stewart Traill. Øen dækker 3.452 km2 og det højeste punkt på øen er 1884 m. Traill Ø er en del af Grønlands Nationalpark.

Referencer 

Øer i Grønland
Kap Alexander

Kap Alexander (grønlandsk: Ullersuaq) er det vestligste punkt på Grønland. Det ligger ud til Nares Strædet. Her ligger også den fraflyttede bygd Etah.

Historie 
Området blev udforsket i 1902-1904 under Den litterære Grønlandsekspedition, hvor bl.a. Ludvig Mylius-Erichsen og Harald Moltke deltog. Ekspeditionen blev beskrevet i artiklen Grönland. Illustreret skildring i 1906. Stedet blev besøgt og udforsket igen under Jubilæumsekspeditionen fra 1920-1923.

Referencer 

Grønlands geografi
Ingerslev (flertydig)

Ingerslev kan henvise til flere stednavne i Danmark:
 Ingerslev (Tiset Sogn) – en bebyggelse og et ejerlav i Tiset Sogn, Aarhus Kommune
 Ingerslev (Norddjurs Kommune) – en bebyggelse og et ejerlav i Estruplund Sogn og Holbæk Sogn - Norddjurs Kommune - multi 1

 Slægter
 Ingerslev – en dansk slægt
Nordostrundingen

Nordostrundingen (afledt af det danske nordøstrundingen) er et stykke land på den nordøstligste del af Grønland, og en del af Grønlands Nationalpark.

Ved 11°19'W er det det østligste punkt på hele Grønland, og ligeledes det østligste i Amerika (Nord- og Sydamerika. Nordostrundingen ligger længere mod øst, end tre lande i Afrika og meget længere mod øst end det vestligste sted i Europa, hvis Island, som ligger på den midtatlantiske ryg, bliver betragtet som en del af Europa. Det er kun 1° 49′ fra det vestligste punkt på det europæiske fastland, som ligger i Portugal.

Grønland er politisk ikke den del af Nordamerika, hvilket får nogle til at argumentere for at kontinentets vestligste punkt ligger i Canada - Kap Spear, som ligger 52°37'W nær St. John's, Newfoundland. Begge steder ligger på øer på den nordamerikanske kontinentalsokkel; ingen ligger på kontinentets fastland.

Grønlands geografi
Pokalturneringen i ishockey 2007-08

A FROST Cup 2007-08 var 16. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringen havde deltagelse af 14 hold, og dens navn refererede til dens sponsor, A FROST.

Turneringen blev vundet af Rødovre Mighty Bulls, som i finalen på udebane besejrede Odense Bulldogs med 6-2, og som dermed vandt klubbens første pokaltitel.

Resultater

Indledende runde 

I den indledende runde spillede to hold om én plads 1. runde.

1. runde 

I første runde spillede ti hold om fem pladser i kvartfinalerne. Opgørene blev afviklet over to kampe (ude og hjemme).

Kvartfinaler 

I kvartfinalerne spillede de fem vindere fra 1. runde sammen Århus Crocodiles, Odense Bulldogs og Herning Blue Fox om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, der begge blev afgjort over to kampe.

Finale 

Finalen blev spillet i Odense Isstadion og afgjort i form af én kamp.

Kilder / eksterne henvisninger 
 DIU Stats - A FROST Cup 2007-08 
 PassionHockey - Championnat du Danemark 2007/08 

Ishockey i 2007
2007-08
Wilhelm Krause

Wilhelm Krause henviser til:

 Wilhelm Krause (maler) (1803–1864) – tysk maler
 Wilhelm Krause (anatom) (1833–1910) – tysk anatom
Heinrich Krause

Heinrich Krause (1816—1868) var en tysk protestantisk teolog.

Krause var fører for den liberale retning inden for Preussens kirke. Han deltog 1848 i grundlæggelsen af Unionsforeningen og 1868 i stiftelsen af Protestantforeningen. Det liberale hovedorgan: Protestantische 
Kirchenzeitung für das evangelische Deutschland, udgav han fra 1854 indtil sin død.

Kilder 

  

Teologer fra Tyskland
Tyskere i 1800-tallet
Paulus Schiemenz

Johannes Friedrich Paulus Berthold Schiemenz (født 4. december 1856 i Kalkwitz ved Calau, død 15. december 1936 i Berlin) var en tysk fiskerikyndig.

Schiemenz studerede zoologi, fik doktorgrad 1883, var assistent 1884—95 ved den zoologiske station i Napoli og 1895 ved Deutsche See-Fischereiverein. Ved Landwirtschaftliche Hochschule i Berlin var Schieimenz assistent 1896—98, blev 1897 honorardocent og fik 1906 det nyoprettede professorat i fiskeri, 1898 leder af den primitive Biologische und Fischerei-Versuchsstation am Muggelsee, som han i årenes løb udvidede mægtigt til Landesanstalt für Fischerei i Friedrichshagen. Schiemenz har her udført et stort arbejde, der har berørt mange felter inden for ferskvandsfiskeriet, men særlig emner som de frie vandes rationelle drift og imødegåelse af vandforureninger; hans afhandlinger om disse emner findes i fagtidsskrifterne. Schiemenz tog sin afsked 1920.

Kilder 

 

Zoologer fra Tyskland
Iktyologer
Tyskere i 1800-tallet
Tyskere i 1900-tallet
Jørgen Ravn

Jørgen Ravn (3. juni 1940 - 4. juni 2015) var en dansk fodboldspiller, der i begyndelsen af 1960'erne var en central spiller for KB, idet han både i klubbens mesterskabsår 1961 samt i 1964 var holdets topscorer med henholdsvis 26 og 21 mål. Han blev i begyndelsen af 1965 professionel i skotske Aberdeen, hvor han spillede halvandet år, inden han vendte tilbage til København. Efter datidens regler havde han karantæne i to år, inden han igen kunne spille amatørfodbold, som han genoptog i KB. I alt spillede han 161 kampe for KB.

Ravn fik ti kampe på Danmarks U/21-fodboldlandshold og scorede fem mål, men han fik kun en enkelt seniorlandskamp på B-holdet, idet den tids store centerforward, Ole Madsen fra HIK, var det sikre valg på den plads på A-landsholdet, som Ravn bejlede til.

I det civile liv arbejdede Jørgen Ravn i mere end 25 år på Tuborg.

Referencer

Eksterne henvisninger 
 

Fodboldspillere fra Danmark
Karl Christian Friedrich Krause

Karl Christian Friedrich Krause (født 6. maj 1781 i Eisenberg, død 27. september 1832 i München) var en tysk filosof.

Krause var en spekulativ, romantisk filosof. Hans lære, der kaldes panenteisme, går i modsætning til panteismen, der lader Gud og verden falde sammen, ud på, at Gud har verden i sig. Hans frisindede retsfilosofi har spillet nogen rolle også uden for Tyskland (navnlig i Belgien og Spanien).

Kilder 

 

Filosoffer fra Tyskland
Retsfilosoffer
Faglitterære forfattere fra Tyskland
Tyskere i 1700-tallet
Tyskere i 1800-tallet
Personer fra Thüringen
Ernst Krause

Ernst Ludwig Krause (født 22. november 1839 i Zielenzig, død 24. september 1903) var en tysk forfatter, mest kendt under pseudonymet Carus Sterne.

Kilder 

 

Forfattere fra Tyskland
Tyskere i 1800-tallet
Emil Krause (maler)

Axel Emil Krause (født 14. april 1871 i København, død 11. april 1945) var en dansk maler og raderer.

Kunstakademiet, hvortil han var bleven forberedt af Axel Hou, gennemgik han 1889—95, og i sidstnævnte år debuterede han på Charlottenborg med et portræt. Hans første studierejse førte ham 1896 til Visby; 1897 udstillede han det store Tønderidning på Amager, der indbragte ham den Neuhausenske Præmie; i efteråret samme år rejste han udenlands og dvælede en tid i tyske byer, men opholdt sig dog mest i Italien, hvor han malede nogle landskaber, som han udstillede 1898. I de følgende år tegnede han meget for dag- og ugeblade, men malede også en del, særlig interiører og portrætter. I 1902 foretog han en fem måneders rejse til Østasien. Blandt hans betydeligste malerier fra de derpå følgende år kan nævnes Min Hustrus portræt, 1904 (museet i Randers), det store Nationaldans på Færøerne, hvortil han 1904 havde gjort studierne, og som efter 1905 at være blevet lønnet med den Neuhausenske Præmie 1906 erhvervedes til Frederiksborg-museet, samt et Rejseinteriør fra Færøerne (museet i Aalborg). Senere har han udstillet værdifulde portrætter, interiører og genrebilleder. Sin første radering udførte Krause 1899. I denne kunstart, som han stadig dyrker, ofte med anvendelse af ret stort format, har han navnlig fundet en række gode motiver fra hovedstadens ældre kvarterer, ofte med udprægede lysvirkninger. Ikke få af Krauses største og bedste raderinger er trykte med farver af kunstneren selv.

Kilder

Eksterne henvisninger 
 
 

Malere fra Danmark
Raderere fra Danmark
Danskere i 1800-tallet
Danskere i 1900-tallet
Personer fra København
Emil Krause

Emil Krause henviser til blandt andre:

 Emil Krause (pianist) (1840–1916) – tysk musiker
 Emil Krause (politiker) (1870–1943) – tysk politiker
 Emil Krause (maler) (1871–1945) – dansk kunstner
Franz Xaver Kraus

Franz Xaver Kraus (født 18. september 1840 i Trier, død 28. september 1901 i Freiburg) var en tysk romerskkatolsk kristelig oldgransker og kirkehistoriker.

Kraus studerede i Trier og Bonn, lagde sig under et ophold i Paris særlig efter kristelig arkæologi og kunst, blev 1864 viet til katolsk præst, ansattes som sådan i Pfalzel ved Trier, kaldtes 1872 til Strasbourg som professor i kristelig arkæologi og historie og 1878 til Freiburg som professor i kirkehistorie. Kraus har blandt andet udgivet Die christliche Kunst in ihren frühesten Anfängen (1872), Roma Sotterranea (1873; 2. udgave 1879), Realencyclopädie der Christlichen Altertümer (2 
bind, 1880—86), Geschichte der christlichen Kunst (1895—1908). Kraus har desuden skrevet om Triers arkæologi (1868), om kunst og så videre i Alsace-Lorraine (4 bind, 1876—92), om kunstmindesmærker i Baden (3 bind, 1887—92), om kristne indskrifter i Rhinlandene (2 bind, 1890—94) med mere. Kraus har også udgivet en lærebog i kirkehistorie (3 bind, 1872—73; 3. udgave 1887).

Kilder 

  

Arkæologer fra Tyskland
Kirkehistorikere fra Tyskland
Tyskere i 1800-tallet
Personer fra Trier
Stormgade

Stormgade er en gade mellem Frederiksholms Kanal og H.C. Andersens Boulevard i Indre By (København) i København. Ved H.C. Andersens Boulevard ligger gaden i forlængelse af Tietgensgade, mens den i den modsatte ende støder op til Stormbroen, der fører over kanalen til Vindebrogade på Slotsholmen. Gaden er opkaldt efter Stormen på København i 1659, hvor de svenske troppers hovedangreb fandt sted i dette område.

Historie 

Området syd for Slotsholmen var oprindelig en del af det lavvandede område Kalveboderne, og kysten gik omtrent hvor Stormgade ligger nu. Her fandt hovedangrebet sted under Stormen på København natten mellem 10. og 11. februar 1659, idet de svenske tropper her forsøgte at komme over isen til Slotsholmen. Efter angrebet blev det besluttet at forbedre forsvaret af Slotsholmen ved at forlænge Københavns Vestervold ud i vandet. Området mellem volden og den nye Frederiksholms Kanal blev tørlagt og bebygget med det nye kvarter Frederiksholm med fem korte gader, heriblandt Stormgade.

Da Vestervold blev fjernet i slutningen af 1870'erne, blev Stormgade forlænget over det tidligere voldterræn til Vestre Boulevard, nu H.C. Andersens Boulevard.

I den gamle del af gaden blev hele den sydøstlige side revet ned i 1931 for at give plads til en udvidelse af Nationalmuseets bygning Prinsens Palæ. En af bygningerne havde ellers stået fra 1783 til 1923.

Kendte bygninger og indbyggere 

Stormgades mest karakteristiske bygning er utvivlsomt Nationalmuseet, hvis facade mod gaden stammer fra 1929-1938. Dets mest karakteristiske træk er en kolonnade med 28 søjler i bornholmsk granit i hele bygningens længde. Museets hovedindgang finder man dog ikke her men i den parallelle Ny Vestergade.

På den modsatte side af gaden kan blandt andet nævnes nr. 6, der er fra 1851 og blev fredet i 1918. Nr. 8 var oprindelig to separate bygninger fra et tidspunkt før 1734, der blev slået sammen i 1748. Holsteins Palæ i nr. 10 blev oprindelig bygget i 1687, men dets nuværende udseende skyldes primært en udvidelse foretaget af Jacob Fortling i 1756. Det husede Statens Naturhistoriske Museum mellem 1827 og 1871. Det Harboeske Enkefruekloster i nr. 14 blev ombygget af Elias David Häusser i 1741, men dets nuværende udseende skyldes udvidelser og ændringer foretaget af Lauritz de Thurah mellem 1754 og 1760. Hjørnebygningen i nr. 16 blev bygget til den kongelige konditor Jens Raae i 1791. Kvistvinduet mod Stormgade blev tilføjet i 1811, og der er sket flere ændringer siden. Bygningen blev fredet i 1945.

Hjørnebygningen i nr. 18 på den anden side af Vester Voldgade blev oprindelig bygget til Overformynderiet, der senere flyttede til en ny bygning på Holmens Kanal. Bygningen blev tegnet af Hans Jørgen Holm og er fra 1894. I 2014 blev det besluttet at ombygge den og dele af nabobygningen i nr. 20 til et nyt hjem for Københavns Museum.

Noter

Eksterne henvisninger

 Stormgade  på indenforvolden.dk

Gader i Indre By (København)
Malmesbury Abbey

Malmesbury Abbey var et kloster i Malmesbury i Wiltshire i England. 

Det blev grundlagt af Maidulph, som døde i 675, som et benediktinsk kloster. Det var viet til apostlene Peter og Paulus. I 1160 begyndte arbejdet med hovedbygningen, og det var stadig byggeaktivitet til det 16. århundrede. 

Klosteret blev opløst af Henrik VIII i 1536 i forbindelse med reformationen. 

Blandt kendte personer, som levede i klosteret, var historikeren William af Malmesbury og matematikeren og astrologen Eilmer af Malmesbury, som tidligt i 1000-tallet konstruerede en primitiv hangglider. Den engelske konge Adalstein af England blev gravlagt i klostret i 939.

Henvisninger
 Malmesbury Abbey
 BBC

Klostre i England
Wiltshire
Ruiner i Storbritannien
Sværtegade

Sværtegade er en gade mellem Pilestræde og Gammel Mønt i Indre By i København.

Indtil 1665 hed gaden Gjethusstræde efter Gjæthuset, et kanonstøberi der havde til huse i det tidligere Sankt Gertruds Kloster. Derefter var navnet Regnegade indtil 1773, hvor gaden fik sit nuværende navn. Oprindelse til navnet er uklar.

Der er fem fredede bygninger i gaden. Nr. 5 fra 1732 og nr. 7 fra 1729 blev bygget til kaptajn Ernst Brandt. Nr. 7 husede senere Det Norske Selskab, en litteraturklub for norske studenter i København der eksisterede fra 1772 til 1913, og som talte Johan Herman Wessel blandt sine medlemmer. En mindeplade for ham blev opsat på bygningen af det norske selskab i Oslo i 1992.

Nr. 3 blev bygget af Gotfrid Schuster i 1730 og udvidet med to etager i 1792. Nr. 9 er fra 1736 og blev udvidet med en ekstra etage i 1847. Nr. 11 er også fra 1730'erne og er formentlig det mindste hus i Københavns gamle bydel, Middelalderbyen.

Noter

Eksterne links

 Sværtegade  på indenforvolden.dk

Gader i Indre By (København)
A/S Brdr Michaelsen, Hedensted

A/S Brdr. Michaelsen var en dansk produktionsvirksomhed med hovedsæde i Hedensted, der producerede olieregulatorer. Virksomheden beskæftigede mellem 700 og 800 medarbejdere på fabrikken.
Virksomheden blev senere til Karl Dungs A/S, som i 2009 lukkede afdelingen og flyttede aktiviteterne til Tyskland

Virksomheden blev stiftet efter 2. verdenskrig af fabrikanterne Verner Michaelsen, Johannes Michaelsen, Laurits Michaelsen.

Brdr. Michaelsen lægger navn til torv i Hedensted

d. 5 oktober 2018 blev Bytorvet i Hedensted til Brdr. Michaelsens Torv. De tre brødre Verner, Johannes og Laurids Michaelsen havde i perioden 1945-1974 stor betydning for Hedensteds udvikling til industriby. Det har Hedensted kommune nu hædret ved at opkalde torvet i byens centrum efter dem.

Eksterne henvisninger og kilder

Tidligere fremstillingsvirksomheder i Danmark
Ophørt i 2009